CELEX: C2007/315/22
Language: mt
Date: 2007-12-22 00:00:00
Title: Kawża C-173/06: Sentenza tal-Qorti tal-Ġustizzja (It-Tielet Awla) tat- 18 ta' Ottubru 2007 (talba għal deċiżjoni preliminari tal-Commissione tributaria regionale di Genova — L-Italja) — Agrover srl vs Agenzia Dogane Circoscrizione Doganale di Genova (Kodiċi Doganali tal-Komunità — Proċessar tad-dħul — Ftehim ta' Assoċjazzjoni — Ross esportat bil-quddiem lil pajjiż terz f'kuntest ta' ftehim ta' preferenza doganali — Artikolu 216 tal-Kodiċi Doganali — Ħlas lura a posteriori ta' dazji ta' l-importazzjoni — Artikolu 220(2)(b) tal-Kodiċi Doganali)

22.12.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 315/14
            
         Sentenza tal-Qorti tal-Ġustizzja (It-Tielet Awla) tat-18 ta' Ottubru 2007 (talba għal deċiżjoni preliminari tal-Commissione tributaria regionale di Genova — L-Italja) — Agrover srl vs Agenzia Dogane Circoscrizione Doganale di Genova
   (Kawża C-173/06) (1)
   
   (Kodiċi Doganali tal-Komunità - Proċessar tad-dħul - Ftehim ta' Assoċjazzjoni - Ross esportat bil-quddiem lil pajjiż terz f'kuntest ta' ftehim ta' preferenza doganali - Artikolu 216 tal-Kodiċi Doganali - Ħlas lura a posteriori ta' dazji ta' l-importazzjoni - Artikolu 220(2)(b) tal-Kodiċi Doganali)
   (2007/C 315/22)
   Lingwa tal-kawża: It-Taljan
   Qorti tar-rinviju
   Commissione tributaria regionale di Genova
   Partijiet fil-kawża prinċipali
   
      Rikorrenti: Agrover srl
   
      Konvenuta: Agenzia Dogane Circoscrizione Doganale di Genova
   Suġġett
   Talba għal deċiżjoni preliminari — Commissione tributaria regionale di Genova — Interpretazzjoni ta' l-Artikoli 216 u 220 tar-Regolament tal-Kunsill (KEE) Nru 2913/92, tat-12 ta' Ottubru 1992, li jwaqqaf il-Kodiċi Doganali tal-Komunità (ĠU L 302, p. 1) — Ross esportat bil-quddiem taħt is-sistema ta' l-ipproċessar tad-dħul lil pajjiż terz f'kuntest ta' ftehim ta' preferenza doganali — Applikazzjoni ta' dazji doganali fil-mument ta' l-importazzjoni tal-prodott li jikkumpensa li ġej minn pajjiż mhux f'kuntest ta' ftehim ta' preferenza doganali
   Dispożittiv
   
               1)
            
            
               L-Artikolu 216 tar-Regolament tal-Kunsill (KEE) Nru 2913/92, tat-12 ta' Ottubru 1992, li jwaqqaf il-Kodiċi Doganali tal-Komunità, kif emendat bir-Regolament (KE) Nru 2700/2000 tal-Parlament Ewropew u tal-Kunsill, tas-16 ta' Novembru 2000, huwa applikabbli għat-tranżazzjonijiet ta' ipproċessar tad-dħul imsemmija fl-Artikolu 115(1)(b) ta' l-imsemmi Regolament, li fihom il-prodotti li jikkumpensaw ikunu ġew esportati barra l-Komunità qabel l-importazzjoni tal-merkanziji ta' importazzjoni.
            
         
               2)
            
            
               Meta, matul l-ivverifikar ta' tranżazzjoni ta' pproċessar tad-dħul (sistema ta' sospensjoni) b'kumpens għall-merkanzija ekwivalenti u esportazzjoni bil-quddiem, l-awtoritajiet kompetenti ma opponewx, abbażi ta' l-Artikolu 216 tar-Regolament Nru 2913/92, kif emendat bir-Regolament Nru 2700/2000, għall-eżenzjoni ta' dazji għall-importazzjoni tal-merkanzija ta' oriġini ta' pajjiż terz, huma għandhom jirrinunzjaw milli jdaħħlu a posteriori fil-kontijiet l-imsemmija dazji ta' importazzjoni, skond l-Artikolu 220(2)(b) ta' dan ir-Regolament, jekk tliet kundizzjonijiet kumulattivi jkunu sodisfatti. Jeħtieġ, l-ewwel nett, li d-dazji ma jkunux inġabru b'riżultat ta' żball ta' l-awtoritajiet kompetenti nfushom, it-tieni nett, li l-iżball imwettaq minn dawn ta' l-aħħar ma setgħetx raġonevolment tinduna bih il-persuna suġġetta għad-dazju li taġixxi in bona fide u, fl-aħħar nett, li din ta' l-aħħar osservat id-dispożizzjonijiet kollha previsti mil-leġiżlazzjoni fis-seħħ f'dak li jikkonċerna d-dikjarazzjoni doganali tagħha. Hija l-qorti tar-rinviju li għandha tevalwa jekk dan huwiex il-każ f'din il-kawża prinċipali skond il-provi konkreti kollha tal-kawża li għandha quddiemha, u b'mod partikolari tal-provi miġjuba għal dan il-għan mir-rikorrenti fil-kawża prinċipali.
            
         
      (1)  ĠU C 143, 17.6.2006.